Píratinn Helgi Hrafn Gunnarsson hefur farið hamförum gegn þessu máli í ræðum á alþingi . Hann segir um samkomulag ríkis og kirkju frá 1997 „ óheiðarlegasti samningur sem ég hef nokkurn tímann vitað af “ . Fulltrúar íslenska ríkisins og þjóðkirkjunnar rituðu 6. september 2019 undir viðbótarsamning um endurskoðun á samkomulagi sínu um kirkjujarðir og launagreiðslur presta og starfsmanna þjóðkirkjunnar frá 10. janúar 1997 ( kirkjujarðasamkomulagið ) . Nú er til umræðu á alþingi frumvarp dómsmálaráðherra um framkvæmd þessa viðbótarsamnings en samkvæmt honum skal kirkjan annast launagreiðslur til alls starfsfólks síns frá 1. janúar 2020 í stað þess að biskup Íslands , vígslubiskupar , 138 starfandi prestar og prófastar þjóðkirkjunnar og 18 starfsmenn biskupsstofu þiggi laun úr ríkissjóði . Þarna liggur með öðrum orðum fyrir skuldbinding af ríkisins hálfu um að samkomulagið komi til framkvæmda 1. janúar 2020 . Píratinn Helgi Hrafn Gunnarsson hefur farið hamförum gegn þessu máli í ræðum á alþingi . Hann segir um samkomulag ríkis og kirkju frá 1997 „ óheiðarlegasti samningur sem ég hef nokkurn tímann vitað af “ . Helgi Hrafn sagði þetta þriðjudaginn 10. desember undir dagskrárliðnum „ fundarstjórn forseta “ og fann Steingrímur J. Sigfússon þingforseti að orðum hans „ efnisleg umræða um það á ekki heima undir fundarstjórn forseta , “ sagði Steingrímur J. Þá fann Helgi Hrafn að því að forseti hefði truflað sig í ræðunni ! Endurtók hann síðan að þetta „ hörmulega samkomulag við ríkiskirkjuna “ væri „ óheiðarlegasti samningur sem gerður hefur verið á Íslandi “ . Lauk svo máli sínu með því að segja : „ Virðulegi forseti . Ég verð að gera athugasemd við að vera truflaður svona . Ég ætla að koma aftur í ræðu á eftir . “ Píratinn Helgi Hrafn Gunnarsson flytur ræðu á alþingi . ( Mynd mbl.is . ) Píratinn Halldóra Mogensen kom flokksbróður sínum til hjálpar með þessum orðum : „ ... þingmaður Pírata kemur upp og andmælir „ actually “ dagskránni , þ.e. máli [ kirkjujarðasamkomulaginu ] sem verið er að setja á dagskrá , og færir rök fyrir því hvers vegna hann andmælir því að þetta mál sé sett á dagskrá , finnst forseta þörf á að trufla þingmanninn . Þetta gerist svakalega oft . Ég bið hæstv. forseta um að skoða hversu oft hann er raunverulega að trufla þingmenn Pírata í sínum ræðum í þessari pontu . Mér þykir það gerast óþarflega oft miðað við hvernig tekið er á öðrum þingmönnum í þessum þingsal . “ Píratar eru andvígir því að forseti alþingis fari að þingsköpum . Hér var á dögunum lýst hvernig samfylkingarmaðurinn Guðjón S. Brjánsson , fyrsti varaforseti þingsins , missti tökin á stjórn þingfundar þegar flokkssystkini hans misnotuðu dagskrárliðinn „ fundarstjórn forseta “ . Píratinn Helgi Hrafn stóð við hótun sína við þingforseta og tók aftur ögrandi til máls undir liðnum fundarstjórn forseta og sagði meðal annars : „ Svo á að afgreiða þetta fyrir áramót , rétt fyrir jól , nota jólin sem enn eina tilfinningakúgunina til að koma hagsmunum þjóðkirkjunnar að umfram hagsmuni annarra trúarsöfnuða í landinu . “ Forseti Steingrímur J. Sigfússon svaraði meðal annars með þessum orðum : „ Það er ævagömul venja hér að láta þingmenn ekki vanvirða dagskrána með þeim hætti að grauta saman umræðum um mál sem þegar eru á dagskrá fundar og taka þau undir öðrum liðum . Þessi áminning forseta alþingis var tímabær . Vonandi tekst honum að fá þá sem sitja með honum í forsætisnefndinni til að virða hana og sýna þann myndugleik á forsetastóli sem dugar til að halda þingmönnum við efnið samkvæmt dagskrá þingsins .